62022CO0521_INF
Uznesenie Súdneho dvora (deviata komora) zo 7. februára 2023 –KONŠTRUKTA – Defence
(vec C‑521/22)
„Návrh na začatie prejudiciálneho konania – Článok 53 ods. 2 Rokovacieho poriadku Súdneho dvora – Článok 267 ZFEÚ – Pojem ‚súdny orgán‘ – Odvolací orgán vnútroštátneho orgánu dohľadu nad postupmi verejného obstarávania – Nezávislosť – Postavenie tretej strany vo vzťahu k orgánu, ktorý prijal rozhodnutie napadnuté opravným prostriedkom – Zjavná neprípustnosť návrhu na začatie prejudiciálneho konania“
1.
Prejudiciálne otázky – Prípustnosť – Nevyhnutnosť predložiť Súdnemu dvoru dostatočne presné údaje o skutkovom a právnom kontexte – Rozsah povinnosti – Nevyhnutnosť predložiť Súdnemu dvoru spresnenia o tom, že orgán, ktorý podal návrh na začatie prejudiciálneho konania, má povahu vnútroštátneho súdneho orgánu v prípade pochybností v tomto ohľade
(článok 267 ZFEÚ; Rokovací poriadok Súdneho dvora, článok 94)
(pozri body 22 – 25)
2.
Prejudiciálne otázky – Podanie návrhu na Súdny dvor – Vnútroštátny súdny orgán v zmysle článku 267 ZFEÚ – Pojem – Určenie na základe štrukturálnych a funkčných kritérií – Rada Úradu pre verejné obstarávanie (Slovensko) – Orgán vykonávajúci funkcie správnej, a nie súdnej povahy – Vylúčenie
(článok 267 ZFEÚ)
(pozri body 26 – 33)
Výrok
Návrh na začatie prejudiciálneho konania, ktorý podala Rada Úradu pre verejné obstarávanie (Slovensko) rozhodnutím z 3. augusta 2022, je zjavne neprípustný.